Lotay Tshering

Lotay Tshering (født 10. mai 1969) er en bhutanesisk lege og politiker. Fra 7. november 2018 er han landets statsminister. Han har også vært president for partiet Druk Nyamrup Tshogpa siden 14. mai 2018.

Han er utdannet i medisin ved Universitetet i Dhaka og Bangabandhu Sheikh Mujib Medical University i Dhaka, Bangladesh, og han har også Master of Business Administration fra Universitetet i Canberra, Australia. Han arbeidet som lege i hjemlandet til 2013 da han gikk over i politikken.

Han stilte til valg til nasjonalforsamlingen i 2013, men ble ikke innvalgt. I mai 2018 ble han valgt til president i partiet Druk Nyamrup Tshogpa (DNT). Fem måneder senere ble han innvalgt i nasjonalforsamlingen, og hans parti fikk flertall. DNT dannet deretter regjering, og Lotay Tshering etterfulgte Tshering Tobgay fra People’s Democratic Party (PDP) som statsminister. Han ble Bhutans tredje demokratisk valgte statsminister, og den første for partiet DNT.

Referanser 

Bhutanske politikere